সংশ্লিষ্ট কর্মকর্তারা জানান, পুলিশ নাফিসের বাসা থেকে আরো একটি ছবি সংগ্রহ করে। ছবিটি পরে ঢাকায় কাউন্টার টেররিজম ইউনিটে দেওয়া হয়। নাফিসদের গ্রামের বাড়ি চট্টগ্রামের চন্দনাইশ উপজেলার কানাইমাদারী গ্রামে। তবে তারা সপরিবারে চট্টগ্রাম নগরের চকবাজার থানার নবাব সিরাজদ্দৌলা সড়কের অধ্যাপক ইউনুছ চৌধুরীর বাসার তৃতীয় তলায় থাকত। গত ৬ অক্টোবর বাসা থেকে স্কুলে গিয়ে আর ফেরেনি নাফিস। পরদিন ৭ অক্টোবর তার বাবা নজরুল ইসলাম চকবাজার থানায় একটি জিডি করেন।